Octave Mirbeau

**Octave MIRBEAU** (naskiĝis la 16-an de februaro 1848 en Trévières, mortis la 16-an de februaro 1917 en Parizo) estis franca verkisto, ĵurnalisto, artkritikisto, polemikisto, romanisto kaj dramverkisto.

## Biografio 
Mirbeau naskiĝis en Trévières (Calvados), la 16-an de februaro 1848.

Estis aŭtoro de fabeloj (*Lettres de ma chaumière*, 1885) kaj romanoj (*L’Abbé Jules*, 1888), liaj plej ŝatataj temoj estis la vivo de la normandaj kamparanoj. Liaj plej famaj romanoj estas *Le Jardin des supplices* (1899) kaj ''Le Journal d'une femme de chambre* (1900). En 1903, komedio *Les affaires sont les affaires* (*La negocoj estas la negocoj'') , lia ĉefverko, faras skandalon.

En la jaro 1903 li fariĝis membro de la Académie Goncourt.

Al lia amikaro apartenis verkistoj kiaj Edmond de Goncourt, Guy de Maupassant, Stéphane Mallarmé kaj Émile Zola, pentristoj kiaj Claude Monet kaj Camille Pissarro, skulptisto kiaj Auguste Rodin kaj Aristide Maillol.

Mirbeau estas konata pro sia engaĝiĝo flanke de la maldekstrularo, dum la "bela epoko". Ties literatura verko, tre originala, estis markita de la anarkiismo kaj atakata de la kritikoj. Li politike aktivis kaj batalis por liberaliĝo de la socio kaj por Alfred Dreyfus, en la Dreyfus-afero.

Mirbeau mortis en Parizo la 16-an de februaro 1917.

Li estis influata de Jules Barbey d'Aurevilly, Edgar Poe, Lev Tolstoj kaj Fjodor Dostojevskij, kaj influis verkistojn kiel Léon Werth, Louis-Ferdinand Céline, Eugène Ionesco kaj Jean-Paul Sartre.

## Octave Mirbeau pri la bezono de internacia lingvo 
« La civilizacio ne faros grandan paŝon tiel longe, kiel la popoloj havos por sia uzo lingvojn diversajn kaj malamikajn, pro kio ili ne interkompreniĝas, unu restas kontraŭe fremda kontraŭ la alia. ... tio daŭros tiel longe, ĝis sur la surfaco de la tero estos unu lingvo. »
El *Paris-Espéranto*, oktobro 1911 (citita en *Pri internacia lingvo dum jarcentoj*, Isaj Dratwer, Tel-Avivo. Memeldono. 1977).

## Verkoj 
### Romanoj 
eta|200px| Georges Jeanniot, *Le Calvaire* (1901)
* *Le Calvaire* (1886).
* ''L'Abbé Jules* (1888).
* *Sébastien Roch* (1890).
* *Dans le ciel* (1892-1893).
* *Le Jardin des supplices* (*La Ĝardeno de la torturoj*) (1899).
* *Le Journal d'une femme de chambre* (*Taglibro de ĉambristino*) (1900).
* *Les 21 jours d'un neurasthénique* (1901).
* *La 628-E8* (1907).
* *Dingo* (1913).
* *Un gentilhomme* (1920).

### Noveloj 
* *Lettres de ma chaumière* (1885).
* *Contes cruels* (1990).

### Nefikcio 
* *L'Affaire Dreyfus* (1991).
* *Lettres de l'Inde* (1991).
* *Combats esthétiques* (1993).
* *Combats littéraires* (2006).
* *Correspondance générale* (2003-2005-2009).
* *La Grève des électeurs* (1902).

### Teatraĵoj 
eta|150px| *Ili estis frenezaj*

* *Les Mauvais Bergers*, dramo (1897).
* *Les affaires sont les affaires* (*Amikeco aparte, afero aparte* aŭ *La negocoj estas la negocoj*), komedio (1903).
* *Farces et moralités*, komedioj (1904).
* *Le Foyer*, komedio (1908).

## En Esperanto aperis 
* *Ili estis frenezaj* (1905). (Ils étaient tous fous)

## Eksteraj ligiloj 
* Société Octave Mirbeau (Asocio de la amatoroj de Mirbeau).
* Octave Mirbeau (en lingvoj fr, en, it, es, de, pt, ru, hu, pl, ru).
* Yannick Lemarié - Pierre Michel, *Dictionnaire Octave Mirbeau* (en lingvoj fr).
* « Esperanto » , *Dictionnaire Octave Mirbeau*.
* Octave Mirbeau, Éditions du Boucher (en lingvoj fr).
* Pierre Michel, *Bibliographie d'Octave Mirbeau* (en lingvoj fr).
* Octave Mirbeau, *Ili estis frenezaj''.

Kategorio:Francaj verkistoj
Kategorio:Francaj dramistoj
Kategorio:Francaj anarkiistoj
Kategorio:Libroj de Octave Mirbeau